**ინფორმაცია მსჯავრდებული პირის ელექტრონულ** ზედამხედველობას**თან დაკავშირებული უფლებებისა და ვალდებულებების შესახებ, ასევე ამ ვალდებულებების დარღვევის შედეგების შესახებ**

**მსჯავრდებულ პირს** 1[[1]](#endnote-1)  **ელექტრონულ** ზედამხედველობას**თან დაკავშირებით ეკუთვნის შემდეგი უფლებები:**

1. სტაციონარული ზედამხედველობის განხორციელების ადგილის შეცვლის შესახებ განცხადების წარდგენის უფლება. ასეთი ცვლილება შესაძლებელია მხოლოდ განსაკუთრებული გარემოებებით გამართლებულ შემთხვევებში და მას ახორციელებს სასჯელაღსრულების სასამართლო (მუხ.43o § 1)2[[2]](#endnote-2).
2. დღის განმავლობაში და კვირის ცალკეულ დღეებში დროის ინტერვალების შეცვლის მოთხოვნის წარდგენის უფლება, რომლის დროსაც მსჯავრდებულს აქვს უფლება დატოვოს სტაციონარული ზედამხედველობის მითითებული ადგილი. ასეთი ცვლილება შესაძლებელია მხოლოდ გამართლებულ შემთხვევებში და მას ახორციელებს სასჯელაღსრულების სასამართლო (მუხ. 43o § 3), ხოლო როდესაც აუცილებელია ცვლილების სწრაფად განხორციელება, მისი განხორციელება შეუძლია პრობაციის ოფიცერს (მუხ. 43o § 4).
3. პრობაციის თანამშრომლის ნებართვის მიღების შემდეგ, საჭიროების შემთხვევაში, ახლო ან სანდო პირის თანხლებით, სტაციონარული ზედამხედველობის ადგილიდან არაუმეტეს 7 დღის ვადით დატოვების უფლება. ასეთი თანხმობა შეიძლება გაიცეს მხოლოდ მსჯავრდებული პირისთვის განსაკუთრებული მნიშვნელობის მქონე შემთხვევებში, რაც გამართლებულია ჯანმრთელობის, ოჯახური ან პირადი მიზეზებით (მუხ. 43p § 1). ნებართვა შეიძლება გაუქმდეს, თუ მისი გაცემის შემდეგ წარმოიშობა ინფორმაცია ან გარემოებები, რომლებიც ამართლებს შიშს, რომ მსჯავრდებულმა შეიძლება დაარღვიოს სამართლებრივი წესრიგი ნებართვის მოქმედების პერიოდში (მუხ. 43p § 2). თუ ასეთი ნებართვა გაუქმდება, ახალი ნებართვის გაცემა შეუძლებელია (მუხლი 43p § 3).
4. აქვს უფლება წარადგინოს განცხადება ელექტრონული ზედამხედველობის სისტემაში სასჯელის აღსრულების დროებით შეწყვეტის შესახებ სასჯელაღსრულების სასამართლოში. სასამართლოს შეუძლია გასცეს ასეთი განკარგუელბა, თუ არსებობს ჯანმრთელობის ან პირადი ცხოვრების მნიშვნელოვანი მიზეზები (მუხ. 43q § 1). თუ მსჯავრდებული არ გამოიყენებს სასჯელის დროებით შეწყვეტას იმ მიზნის შესაბამისად, რისთვისაც ის იქნა გათვალისწინებული ან უხეშად არღვევს სამართლებრივ წესრიგს, სასჯელის დროებით შეწყვეტა შეიძლება გაუქმდეს (მუხ. 43q § 3).
5. აქვს უფლება წარადგინოს განცხადება სასამართლოში ან პრობაციის ოფიცერთან სტაციონარული ჩამწერის დემონტაჟზე ან გადამცემის მოხსნაზე თანხმობის მისაღებად. ასეთი თანხმობა შეიძლება გაიცეს მხოლოდ   
   გადაუდებელ შემთხვევებში, რაც გამოწვეულია ადამიანის სიცოცხლის ან ჯანმრთელობისთვის საფრთხის შემცველი პირობებით (მუხ. 43r § 1).
6. სასამართლოში საჩივრის შეტანის უფლება ზედამხედველობის ორგანოს მიერ ტექნიკური საშუალებების შემოწმების ჩატარების დაკავშირებით (მუხ. 43v § 6).

**მსჯავრდებული ვალდებულია:**

1. სასამართლოს მიერ განსაზღვრულ ვადაში და დადგენილი წესით ზედამხედველ ორგანოს აცნობოს ტექნიკური საშუალებების დაყენების მზადყოფნის შესახებ (მუხ. 43m § 1);
2. გადამცემის მუდმივად ტარება (მუხ. 43n § 1 პუნქ. 1);
3. დაემორჩილოს სამართლებრივი წესრიგის მოთხოვნებს, მათ შორის, სასჯელაღსრულების, კომპენსაციისა და ქონების ჩამორთმევის აღსრულების მარეგულირებელი დებულებების დაცვას (მუხ. 43zaa § 1 პუნქ. 2);
4. შეასრულოს მასზე დაკისრებული მოვალეობები, მათ შორის ელექტრონულ ზედამხედველობას**თან**  დაკავშირებული მოვალეობები (მუხ. 43zaa § 1 პუნქ. 2);
5. იზრუნოს მიღებულ ტექნიკურ საშუალებებზე, კერძოდ, დაიცვას ისინი დაკარგვის, განადგურების, დაზიანების ან გამოუყენლობისგან და უზრუნველყოს მათი ელექტროენერგიით მუდმივი მომარაგება (მუხ. 43n § 1 პუნქ. 2);
6. ზედამხედველი ორგანოსთვის ინსპექტირების, შეკეთების ან ჩანაცვლებისთვის მინდობილი ტექნიკური საშუალებების ხელმისაწვდომობა ამ ორგანოს ნებისმიერი მოთხოვნის შემთხვევაში, მათ შორის, ამ ორგანოს თანამშრომლებისთვის იმ შენობაში შესვლის უფლების მიცემა, სადაც მსჯავრდებული იმყოფება, ან მის საკუთრებაში არსებულ ან მის მიერ მართულ უძრავ ქონებაში (მუხ. 43n § 1 პუნქ. 3);
7. სასამართლოს თავმჯდომარეს ან უფლებამოსილ მოსამართლეს, პრობაციის ოფიცერს, ზედამხედველ ორგანოს და ზედამხედველობის განყოფილების მმართველ ორგანოს მიაწოდოს ახსნა-განმარტებები სასჯელის მოხდის მიმდინარეობისა და დაკისრებული ვალდებულებების შესრულების შესახებ და გამოცხადდეს მოსამართლისა და პრობაციის ოფიცრის მიერ გამოძახებისას   
   (მუხ. 43n § 1 პუნქ. 4).

**სტაციონარული მეთვალყურეობის ქვეშ მყოფი მსჯავრდებული ასევე ვალდებულია:**

1. დანიშნულ დროს დარჩეს სასამართლოს მიერ დანიშნულ ადგილას (მუხ. 43n § 2 პუნქ. 1);
2. სტაციონარული ჩამწერის აპარატზე შემომავალი ზარების მიღება (მუხ. 43n § 2 პუნქ. 2);
3. პრობაციის თანამშრომლის იმ ბინაში ან შენობაში შესვლის შესაძლებლობა, სადაც დაყენებულია ჩამწერი (მუხ. 43n § 2 პუნქ. 3);
4. უფლებამოსილ პირებს (სასამართლოს თავმჯდომარეს ან უფლებამოსილ მოსამართლეს, პრობაციის თანამშრომელს, ზედამხედველ ორგანოს და ზედამხედველობის ცენტრის მმართველ ორგანოს) მათი მოთხოვნის შემთხვევაში მიაწოდოს ახსნა-განმარტებები სასჯელის მოხდის მიმდინარეობისა და დაკისრებული ვალდებულებების შესრულების შესახებ, მათ შორის სტაციონარული ჩამწერის გამოყენებით (მუხ. 43n § 2 პუნქ. 4).

**მსჯავრდებული პირის მიერ მოვალეობის დარღვევის შედეგები:**

1. სასჯელაღსრულების სასამართლო აუქმებს მსჯავრდებულისთვის ელექტრონული ზედამხედველობის სისტემაში თავისუფლების აღკვეთის მოხდის ნებართვას, თუ მსჯავრდებული:

1. ვერ ასრულებს უფლებამოსილი ზედამხედველობის ორგანოსთვის ტექნიკური ზომების დაყენების მზადყოფნის შესახებ შეტყობინების ვადას ან ვერ უზრუნველყოფს ზედამხედველობის ორგანოსთვის ჩამწერის დაუყოვნებლივ დამონტაჟებას ან გადამცემის დაყენებას (მუხ. 43zaa § 1 პუნქ. 1);
2. ელექტრონული ზედამხედველობის ქვეშ თავისუფლების აღკვეთის სასჯელის მოხდისას დაარღვია სამართლებრივი წესრიგი,   
   კერძოდ, ჩაიდინა დანაშაული ან ფინანსური სამართალდარღვევა, ან თავს არიდებს ელექტრონულ ზედამხედველობას ან სხვა დაკისრებულ ვალდებულებებს, სისხლისსამართლებრივ ზომას, კომპენსატორულ ზომას ან ჩამორთმევას (მუხ. 43zaa § 1 პუნქ. 2);
3. მსჯავრდებული არ იყენებს სასჯელის აღსრულების დროებით შეწყვეტას იმ მიზნის შესაბამისად, რისთვისაც იგი იქნა გამოტანილი, ან უხეშად დაარღვევს სამართლებრივ წესრიგს, რის გამოც შესვენება გაუქმდება სასამართლოს მიერ (მუხ. 43zaa § 1 პუნქ. 3, მუხ. 43q § 3);
4. ელექტრონული ზედამხედველობის ქვეშ მყოფი სასჯელის აღსრულების დროს, მსჯავრდებული ციხეში მოათავსეს წინასწარი პატიმრობის გამოყენებასთან ან სხვა საქმეზე სასჯელის აღსრულებასთან დაკავშირებით (მუხ. 43zaa § 1 პუნქ. 4).

**ნებართვის გაუქმება შესაძლებელია გამონაკლის შემთხვევებში, განსაკუთრებული გარემოებებით გამართლებული.**

1. სასჯელაღსრულების სასამართლოს შეუძლია გააუქმოს მსჯავრდებულისთვის   
   ელექტრონული ზედამხედველობის ქვეშ თავისუფლების აღკვეთის მოხდის ნებართვა, თუ მსჯავრდებული,რომელმაც გამოიყენა   
   სტაციონარული ზედამხედველობის ადგილის დატოვების შესაძლებლობა პრობაციის ოფიცრის თანხმობით, არ დაბრუნდება ამ ადგილას განსაზღვრულ დროზე (მუხ. 43zab).
2. მსჯავრდებული პირისთვის სასჯელის ელექტრონული ზედამხედველობის ქვეშ მოხდის ნებართვის გაუქმების შემთხვევაში სასჯელაღსრულების სასამართლო მსჯავრდებულის ციხეში გადაყვანას ურჩევს.
3. თუ მსჯავრდებულს ელექტრონულ ზედამხედველობის სისტემაში თავისუფლების აღკვეთის მოხდის ნებართვა გაუქმდება, იმავე საქმეზე ამ სისტემაში სასჯელის ხელახლა მოხდის ნებართვის გაცემა დაუშვებელია (მუხ. 43zae).
4. დამნაშავის მიერ ელექტრონული მეთვალყურეობის ვალდებულებების შეუსრულებლობა და მეთვალყურე სუბიექტისთვის ტექნიკური საშუალებების დეინსტალაციის ხელის შეშლა, რამაც გამოიწვია მეთვალყურე სუბიექტის მიერ პოლიციის დახმარების მოთხოვნა, იწვევს დამნაშავისთვის ამ დახმარების ხარჯების დაკისრებას. (მუხ. 43u § 3).
5. გადამცემის, სტაციონარული ან პორტატული ჩამწერის განზრახ განადგურების, დაზიანების შემთხვევაში, სასამართლოს შეუძლია მსჯავრდებულ პირს დააკისროს კომპენსაციის გადახდა ზედამხედველი ორგანოსთვის (მუხ. 43s § 1). ასეთი ქმედება ასევე წარმოადგენს დანაშაულს, რომელიც ისჯება დაპატიმრებით, თავისუფლების შეზღუდვით ან ჯარიმით (1971 წლის 20 მაისის დებულლების მუხ. 66a – სამართალდარღვევათა კოდექსი (2015 წლის კანონთა ჟურნალი, პუნქტი 1094, შემდგომში ცვლილებებით)).
6. თუ მსჯავრდებული ხელს უშლის ან აფერხებს ელექტრონული მეთვალყურეობის სისტემაში მის მიმართ გამოყენებული კონტროლის განხორციელებას, რომელიც დაკავშირებულია მასობრივ ღონისძიებაზე შესვლის აკრძალვასთან, მუდმივი საცხოვრებელი ადგილის ვალდებულებასთან ან პოლიციის ორგანიზაციულ ერთეულში ან სხვა ადგილას მასობრივი ღონისძიების განმავლობაში გამოცხადების ვალდებულებასთან, ის ექვემდებარება ჯარიმას, თავისუფლების შეზღუდვას ან თავისუფლების აღკვეთას 2 წლამდე ვადით (1997 წლის 6 ივნისის კანონის 244a მუხლის მე-2 პუნქტი – სისხლის სამართლის კოდექსი (საქართველოს საკანონმდებლო მაცნე, 2016, ნომერი 1137)).
7. თუ დამნაშავე არ იცავს კანონით განსაზღვრულ ვალდებულებებს, რომლებიც დაკავშირებულია მის მიმართ გამოყენებულ უსაფრთხოების ზომასთან (მათ შორის, საცხოვრებელი ადგილის ელექტრონული კონტროლის ფორმით), ის ექვემდებარება ჯარიმას, თავისუფლების შეზღუდვას ან თავისუფლების აღკვეთას 2 წლამდე ვადით (1997 წლის 6 ივნისის კანონის 244b მუხლის მე-1 პუნქტი – სისხლის სამართლის კოდექსი).

ვადასტურებ ინფორმაციის მიღებას:

.................................................

(თარიღი,ხელმოწერა)

1. 1. ყოველთვის, როდესაც ინსტრუქციაში მოიხსენიება „დამნაშავე“, ეს ასევე გულისხმობს პირს, რომლის მიმართაც გამოყენებულია უსაფრთხოების ზომა, რომელიც დაკავშირებულია ელექტრონულ მეთვალყურეობასთან (მუხლი 43a, პუნქტი 2, ქვეპუნქტი 2).

   [↑](#endnote-ref-1)
2. 1. თუ სამართლებრივი საფუძველი არ არის მითითებული, ფრჩხილებში მითითებული ნორმები გულისხმობს 1997 წლის 6 ივნისის კანონის – სისხლის სამართლის აღსრულების კოდექსის (საქართველოს საკანონმდებლო მაცნე, ნომერი 557, შესწორებებით) შესაბამის მუხლებს.

   [↑](#endnote-ref-2)